《上茶使邹监承必阁》
宋代·程公许

年时触热曳长裾，重拜刘公一纸书。
驽驷何堪蒙锦乡，木瓜无复报琼琚。
还因持檄亲犀节，恐趁追锋侍玉除。
九万扶摇鹏运阔，可能倦翮借吹嘘。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。